Dadin Kowa Dam

Dadin Kowa Dam ŋɔ nyɛla din be Yamaltu Deba yaɣili zaŋ n-ti Gombe Nigeria. Dadin Kowa waɣilm nyɛla 41.6 kilomita ka chɛ Gombe. Mɔɣili nɔ nyɛla kilomita pihita ni ayopɔin ka chɛ Gombe ka di waɣilm lahi nyɛ kilomita dibaa ani ka chɛ Dadin Kowa village, ka nyɛ din tiri tiŋ ŋɔ ko'nyurim. Gomnanti nyɛla ŋun daa naai mɔɣili ŋɔ gbibu yuuni 1984 ka o nia daa nyɛla di sɔŋ pukpariba ni bɛ kɔbu wuuni bee saa yi ti bi miri ka lahi n ti ba niɣilim buɣim. Buɣisibu Mɔɣili ŋɔ nyɛla bɛ ni daa gbi shɛli ka di yɛliŋ nyɛ din paai 2.8 "billion cubic meters" ka dizuɣu chɛ ka di dɔni buyi zuɣu tiŋgbani maa ni mɔɣ'kara ni ka di ʒiliŋ nyɛ 300 square kilometers ka zahim gbahibu shee. Niriba ban kalinli yiɣisi 26,000 nyɛla ninvuɣ shɛba mɔɣili ŋɔ gbibu ni daa yihi shɛba biɛhisi shɛhi taɣi luɣ'shɛŋa dabam ka nyɛ ban daa nya sɔŋsim bela. Lala mɔɣili ŋɔ nyɛla mɔɣ'shɛli bɛ ni wumsiri "black flies" ban tahiri dɔro yuli booni river blindness. Mɔɣili ŋɔ gbibu nyɛla din daa di CGC Nigeria, Chinese kompani liɣiri din yiɣisi N8.2billion ka nyɛ din daa naai Zuɣulan Mohammed Danjuma Goje saha. Yuuni 2010, di nyɛla din daa tiri tiŋgbani maa kom kamani 30,000 cubic meters dabisili puuni. Silimiin goli August yuuni 2001, gomnanti nyɛla ŋun daa yina n-ti yɛlli ni bɛ nyɛla ban di liɣiri din yiɣisi $32 miliyɔŋ n naai Dadin Kowa Dam niɣilim buɣim tibu yɛlibora. Silimiin goli March yuuni 2009 N7 billion nyɛla laɣ'shɛli bɛ ni niŋ nia ni bɛ zaŋ naai mɔɣili ŋɔ niɣilim buɣim tibu yɛltɔɣa, yaha liɣiri din yiɣisi N500 million nyɛla bɛ ni daa di shɛli niŋ di ko'soya naabu ni ka di nyɛ di ni tooi sɔŋ kɔbu yikanima 6,600. Silimiin goli August yuuni 2009 Gomnanti Goje nyɛla ŋun daa yɛlli ni liɣiri din bi paai N600 million n daa to ni bɛ zaŋ naai ko'soya ŋɔ yihibu. Gomnanti ni daa bori lala tuma ŋɔ naai yuuni 2016, ban daa su tuma maa fukumsi nyɛla ban daa naai li Silimiin goli August yuuni 2021. Bin din gbaai Silimiin goli September yuuni 2021, Ministry of Power nyɛla ban daa na bi yuusiri mɔɣili ŋɔ n tiri niɣilim buɣim. Appearance of hippopotamus Yuuni 2015, binkɔbigi yuli booni "hippopotamus" nyɛla ŋun daa yina Dadin Kowa ka nyɛ ŋun daa leei dabiɛm zaŋ n-ti tiŋ ŋɔ, di nyɛla din daa saɣim bɛ puzɔri ka gu ba ka chɛ bɛ pɔri ni chandi. Lahabali din daa yina mɔɣani binkɔri ŋɔ ɔfisa sani wuhiya ni lala binkɔbigi ŋɔ nyɛla ŋun daa yina Kiri Dam. O nyɛla ŋun daa lahi yɛlli ni binkɔbigi ŋɔ nyɛla ŋun gari Shani Local Government mini Nafada mini Funakaye yaɣ'shɛŋa, binkɔbigi maa nyɛla soojanima mini mɔgoriba ni daa ku so. Dadin Kowa Hydropower project Tiŋgbani maa gomnanti nyɛla ŋun daa yoogi 40 megawatt Dadin Kowa Hydropower Project din be Gombe yaɣili MABON GROUP, kompani shɛli bɛ ni daa zaŋ tuma ŋɔ n-ti yuun pishi ni anu niŋDadin Kowa mɔɣili maa niɣilim buɣim. Mabon nyɛla ban daa naai tuma ŋɔ ka mɔɣili ŋɔ niɣilim buɣim piligi tuma ka di nyɛ din sɔŋdi tiŋgbani maa zaa. Kundivihira